tomron87/hebrew-wikipedia-sentences-corpus huggingface dataset:
מיד עובר הסרט לסעודה ה"אמיתית" בבית המפקד הצבאי, שם פונה המפקד אל רפאל ובאדיבות מופלגת מונה את כל חוליי משטרה המושחת של "מירנדה".
רפאל שולף אקדח ויורה במפקד הצבאי, אלא שאז מתברר כי היה זה חלומו של מר תבנו.
הסעודה החמישית מתקיימת שוב בביתם של הזוג סנשאל.
עתה מתפרצת המשטרה אל הבית ועוצרת את כל החבורה המושלכת אל תא המעצר.
רק התערבותו של שר הפנים (מישל פיקולי בתפקיד זעיר) מביאה לשחרור החבורה המכובדת.
החבורה מתכנסת באותו מקום לאחר שחרורה ומצליחה סוף סוף לאכול, אלא שאז פורצים טרוריסטים חמושים מ"מירנדה" ורוצחים את כל בני החבורה.
רק רפאל שמצא מסתור מתחת למפת שולחן האוכל ניצל.
אולם הוא אינו עומד בפיתוי ושולח את ידו לאחוז בנתח בשר הנמצא על השולחן.
הרוצחים יורים בו ואז מתברר כי המדובר הוא בחלומו של רפאל.
בסיום רואים את בני החבורה צועדים על כביש אספלט העובר בשדה דגן.
הרוח נושבת והאופק פתוח בפניהם והם צועדים בביטחון קדימה.
סצנה זו מופיעה גם באמצע הסרט והיא חוזרת על עצמה בסיום.
פרננדו ריי – רפאל אקוסטה, שגריר המדינה הדמיונית "מירנדה"
פול פרנקר – מר תבנו
דלפין סריג – סימון תבנו
סטפאן אודראן – אליס סנשאל
ז'אן-פייר קאסל – אנרי סנשאל
בול אוז'ייה – פלורנס, אחותה של גברת תבנו
המבקר האמריקאי, רוג'ר איברט, רואה בסרט כהמשך לסרטיו הקודמים של בוניואל; גם כאן אין הסבר להתרחשויות בסרט, הדמויות מחליקות פנימה והחוצה מהפנטזיות של הדמויות האחרות, תוך שהן לכודות במנהגיהן ובעולמן, חוזרות שוב ושוב לאותם מצבים ובכך מדגישות את הסתכלותו הצינית והשקפתו הפסימית של הבמאי.
איברט רואה בסרט זה את היפוכו המבריק של סרטו המוקדם של בוניואל, "המלאך המשמיד", בו הסועדים אינם מסוגלים לעזוב את המקום בו סעדו.
במאמר מאוחר שלו משנת 2000, רואה איברט בסרט גם התקפה על המעמד הבורגני דרך המוסד החשוב ביותר שלו, הסעודה.
הסעודה אמורה להראות את עושרו של המארח ואת נימוסיהם הטובים של הסועדים, אולם אצל בוניואל מבצבצים ועולים מאחורי החזית שמציגה הסעודה החגיגית גם סכלות, בגידות, סחר בסמים, רמייה ועוד רעות חולות המדגימות את התנוונותה של השכבה האירופאית העשירה.
מבקרו של הוילג' ווייס, ג'ים הוברמן, רואה בכך שבוניואל מטריד את גיבוריו הבורגניים בעימותים עם לוחמי חופש טרוריסטיים, כהתייחסות למציאות באירופה באותה עת, דבר שבוניואל נמנע ממנו בדרך כלל.
החל משנת 2014 הסרט, וסרט נוסף מאת בונואל בשם המלאך המשמיד עובדו למחזמר על ידי המחזאי דייוויד אייבס וסטיבן סונדהיים, היה זה המחזמר האחרון שהשאיר אחריו סונדהיים.
המחזמר צפוי לעלות באוף ברודוויי בסתיו 2023.
סוגרים שבוע הייתה תוכנית אירוח ששודרה בערוץ הראשון בשנים 1995–1998. אחר כך שודרה במסגרת שידורי טלעד בערוץ 2 בשנים 1998–2001.
התוכנית עלתה לשידור במקום תוכנית האירוח המרכזית הקודמת של הערוץ בערבי שישי, "סופשבוע", אותה הנחו בין היתר ירון לונדון, ולאחר מכן אהוד מנור ולסירוגין ורבקה מיכאלי, ואחריהם דודו טופז.
לאחר מעברו של טופז לערוץ 2, החל יאיר לפיד להגיש את התוכנית.
בינואר 1995 עלתה התוכנית תחת השם החדש "סוגרים שבוע", אותה המשיך להגיש לפיד.
בסוף 1996 פרש לפיד מהגשת התוכנית והחליף אותו אמנון לוי.
ביולי 1998 חתם אמנון לוי חוזה בלעדי עם שידורי "טלעד" בערוץ 2, והתוכנית עברה עמו.
בסוף 1998 החל שידורה בימי ראשון בשם "פותחים שבוע".
בתחילת 2001 עברה התוכנית לימי חמישי בשם "השבוע".
בסוף 2001 ירדה התוכנית מלוח השידורים, כשלוי עבר להגיש את תוכנית התחקרים "שומר מסך".
בתוכנית התארחו זמרים, שחקנים, ספורטאים ומפורסמים נוספים.
במהלך 1995, הוצגה בתוכנית סדרת מערכונים בשם "סוגרים חשבון", בהשתתפות טוביה צפיר, שרית סרי, רמי ברוך וצופית גרנט.
ב-1996 (תקופת יאיר לפיד כמנחה) החל גיל קופטש להגיש בתוכנית את הפינה "פרשת השבוע", בה הציג קופטש סוגיות מפרשת השבוע וחיבר אותן למציאות היומיומית.
בעקבות הפינה המפלגות החרדיות איימו להפיל את הממשלה אם פינתו של קופטש לא תרד מהמסך.
אך בשל הפגנות תמיכה רבות של קהל חילוני, קופטש המשיך להגיש את הפינה ואף המשיך עמה גם לאחר שאמנון לוי החליף את יאיר לפיד בהגשת התוכנית וגם לאחר מעבר התוכנית לערוץ 2. קופטש אף הגיש פינות במתכונת דומה בתוכניות נוספות במשך השנים.
ב-1996 הוזמן ארקדי דוכין להתארח בתוכנית, אך כשהגיע לאולפן אנשי הערוץ הראשון דרשו כי אנשי הסאונד של רשות השידור יפיקו את הופעתו במקום הצוות של דוכין.
תקרית זו הביאה את יאיר לפיד להתפטר מהגשת התוכנית.
בשנים 1997–1998 שודרה בתוכנית פינה קבועה של להקת בנות פסיה עם קטעי מוזיקה סאטיריים על אירועים בולטים בחדשות הרלוונטיים לאותו שבוע ולעיתים בעלות מסר פוליטי או פרו-להט"ב.
בין השאר בוצעה גרסה לשיר "מה עושות האיילות בלילות" כשיר הלל לעיתונאית איילה חסון ובו ארבעת חברי הלהקה התחפשו באותו ביגוד, שיער ואיפור של איילה, וזאת בעקבות חשיפת פרשת בר-און חברון.
בין השאר בוצעו גם גרסאות מחרוזת עם היוודע ייצוגה של דנה אינטרנשיונל באירוויזיון 1998 ולאחר זכייתה.
אחת התוכניות הבולטות הייתה בספטמבר 1995 (בהגשת יאיר לפיד) לאחר פטירתו של סשה ארגוב, בה אמנים שונים ביצעו את השירים שהלחין, ועוד תוכנית מאותה השנה בה ביצעה חוה אלברשטיין כמה משיריה לקראת המופע החדש "לונדון".
סוד כמוס היא סדרת אנימציה לילדים שנוצרה על ידי ה-BBC ומתמקדת בהרפתקאות של שני הסוכנים ויקטור ואניטה אשר מנסים להציל את העולם.
בישראל הסדרה שודרה ב-2006 בערוץ 23 וב-2011 בערוץ הילדים ולוגי.
ויקטור ואניטה הם צמד סוכנים מסוכסך אשר עובדים יחד עם פרופסור פרופסור ועם הצ'יף להציל את העולם מפני אנשים כמו דוקטור דוקטור.
ויקטור וולט (רועי בר נתן / דניאל מגון) השותף של אניטה.
אניטה נייט (טלי אורן / נעמה אוזן) השותפה של ויקטור.
פרופסור פרופסור (אברהם מור / עפרון אטקין) הפרופסור של החבורה, בן אדם זקן ונמוך קומה שמרכיב משקפיים.
הצ'יף (שמוליק טנא / עמי מנדלמן) הבוס של ויקטור ואניטה שכל הזמן מחליף את שמו לשמות מגוחכים במיוחד, כגון: 'אוינקי דונקי' או 'הולה בולה' וכו'.
סבא (שמוליק טנא / עמי מנדלמן) סבם המשוגע של ויקטור ואניטה, מופיע לפעמים עם סבתל'ה.
סבתל'ה (שרית סרי) סבתם של ויקטור ואניטה, בעלת תוכנית ששמה "הארנבונים הוורודים".
הסוכן ריי (ניקו בר / עמי מנדלמן) הבוס של הסוכנים החשאים בעל קול עמוד מאוד, וצובע את שיערו בכחול.
דוקטור דוקטור (שרית סרי) הרשעה בסדרה, שתמיד מצליחה לברוח מעונש.
מנהיגת העולם (טלי אורן) מלכה שמנהיגה על העולם.
סוד אוויאסיון הייתה חברה צרפתית בבעלות ממשלתית לייצור כלי טיס, שנוצרה ממיזוגן של שתי החברות SNCASE ו- SNCASO , ב-1 במרץ 1957. החברה החדשה החלה בפיתוח גרסת "תובלה על־קולית" של המטוס קרוול, גרסה שנודעה בשם סופר קרוול.
אולם עלותו הצפויה של הפרויקט הייתה כל כך גבוהה, שהחברה, בהנחייתן של ממשלות צרפת ובריטניה, יצרה מַאֲגָד עם BAC הבריטית בנובמבר 1962, כדי למזג את דגמיהן ומאמצי הייצור שלהן, כדי ליצור את מטוס הקונקורד.
בשנת 1970, התמזגה החברה יחד עם החברות הצרפתיות הממשלתיות נורד אוויאסיון ו- SÉREB לכדי חברה חדשה בשם Société nationale industrielle aérospatiale (SNIAS) ("חברה לאומית לתעשיית אוויר־חלל"), שלאחר מכן שונה שמה לאיירוספסיאל.
המסוק גאזל - נתפס כשלל סורי במלחמת של"ג, בשנת 1982.
סוגת תעשיות בע"מ היא חברה ישראלית שמרכזה בקריית גת, המשווקת סוכר, קטניות ואורז ומייצרת טחינה במותג טחינת אל ארז.
עד שנת 1979 עסקה גם בייצור סוכר.
החברה נמצאת בבעלות מלאה של קבוצת סוגת בע"מ.
סוגת הקימה מפעל לייצור סוכר מסלק סוכר שנחנך בתחילת 1961 בקריית גת, בהתאם לתוכנית משנות ה-50 להקים בישראל שלושה מפעלים לייצור סוכר מסלק סוכר: בצפון הארץ, במרכזה ובדרומה.
המפעל הוקם על ידי קבוצת משקיעים ציונים ממקסיקו על שטח של 320 דונם בקריית גת ויועד לעבד 180 אלף טון סלק סוכר בשנה לייצור 23 אלף טון סוכר.
בצד המפעל הוקמו תחנת כוח של המפעל ומכון טיהור שפכים שטיהר את השופכין של המפעל שהועברו לאחר טיהור לשימוש חקלאי.
המפעל החל לפעול במאי 1961 ונחנך רשמית ביוני של אותה שנה.
המפעל פעל במשך כ-90 ימים בשנה, בעונת קציר הסלק ונוהל בידי דב פטישי ומשה שמיר.
המפעל פעל במהלך העונה באופן רציף, דבר שהביא לבקשות מצד גורמים דתיים לסגירת המפעל בשבת ולסירוב בטענה שהדבר לא אפשרי כלכלית.
בשנה הראשונה עיבד המפעל 70,000 טון סלק סוכר ובשנה השנייה עיבד 89,000 טון סלק סוכר.
המפעל, כמו המפעל לייצור סוכר בעפולה, פעל כמעט לכל אורך תקופת פעילותו בגרעון גדול ונהנה מסבסוד עמוק על ידי ממשלת ישראל, ששילמה לו על פי שיטת "קוסט פלוס".
בשנת 1970 עלה טון של סוכר בייצור מקומי 900 ל"י, לעומת 400 ל"י לטון מיובא, ובעקבות זאת הוחלט לסגור את מפעל הייצור בעפולה ולרכז את כל ייצור הסוכר במפעל סוגת.
התוכנית לא יצאה אל הפועל והמפעל בעפולה לא נסגר.
בשנת 1978 החליטה הממשלה להפסיק את סבסוד הסוכר הישראלי החל משנת 1979 וסירבה להטיל מכס של 5% על סוכר מיובא.
יגאל הורביץ אמר על ההחלטה, ש"נגמרה החגיגה".
אף על פי שלפני הבחירות לרשויות המקומיות, הבטיח סגן השר יורם ארידור שסוגת לא ייסגר, החלטת הממשלה קויימה ובעקבות זאת נסגר מפעל הסוכר בעפולה וסוגת חדלה לייצר סוכר והתמקדה בפעילות אריזה, שאז כללה אורז וסוכר ובהמשך הורחב למגוון של קטניות.
בעקבות עלייה תלולה במחיר הסוכר, נחתם הסכם לחידוש ייצור הסוכר במפעל בשנת 1981, אולם במהרה ירדו מחירי הסוכר והמפעל לא ייצר עוד סוכר.
יתרה מזאת, תחרות באריזת סוכר, במיוחד מצד "עלית", הביאה לסגירת פעילות האריזה והמפעל נמכר ליצחק פדרמן, שבהמשך השקיע ב"עלית".
בשנת 1985 הוקם בשטח המפעל מפעל דשן גת.
בשנת 1986 נכנסה סוגת לתחום התה ולמגוון של מוצרי קטניות.
בשנת 1988 רכשה הבריטית את סוגת, ומינתה את דייוויד פרנקלין למנכ"ל החברה..
בשנת 2006 החלה סוגת בהקמת מתקן לזיקוק סוכר גולמי שנפתח בשנת 2009. בשנת 2011 פרש פרנקלין מניהול החברה, ובמקומו מונה ג'יל גמון.
במרץ 2014 חיברה חברת נתיבי הגז הטבעי לישראל את מרכז האנרגיה של מפעל סוגת למערכת ההולכה הארצית של הגז הטבעי.
בכך, הייתה סוגת למפעל ה-14 המתחבר למערכת.
בשנת 2017 סגרה סוגת את מפעל זיקוק הסוכר לאחר הפסדים רבים, ופיטרה כ-60 מרביתם תושבי קריית גת.
מאותה העת היא מייבאת סוכר ממדינות שונות באירופה כאשר רוב היבוא הוא מגרמניה.
בשנת 2019 רכשה חברת "מלח הארץ" (כיום קבוצת סוגת), שבבעלות של קרן ההשקעות "פורטיסימו קפיטל", את "סוגת תעשיות" מחברת ED&F Man.
ביוני 2021 רכשה סוגת תעשיות את כלל הפעילות הקמעונאית של שמן תעשיות בע"מ, שכללה בין היתר פעילות יבוא, שיווק, הפצה ומכירה של שמנים לשוק הקמעונאי, תמורת כ-163.5 מיליון ש"ח.
בפברואר 2022 רכשה החברה את חברת אגס ירוק מסחר ושירותים בע"מ, בעלת המותג טחינת אל ארז, וזו מוזגה לתוכה.
שתי חברות בנות נוספות של סוגת תעשיות הן מלח הארץ עתלית בע"מ (כ-92%), שבבעלות מפעל מלח בעתלית, ומלח הארץ אילת בע"מ (כ-94%), שבבעלותה מפעל מלח באילת.
"סוד" הוא אלבום האולפן הראשון של הזמר אדם, שיצא לאור באפריל 1987 על ידי חברת התקליטים הד ארצי.
לאחר ניסיון שלא צלח לייצא לחו"ל את הכישרון תחת שם הבמה "כריס לייף" (כריס כגרסה נוצרית ל"כהן", לייף כתרגום של "חיים"), הוחלט להתמקד בפיתוח הקריירה של הזמר בארץ, תחת שם הבמה 'אדם'.
באפריל 1987 יצא בחברת התקליטים "הד ארצי" אלבום הבכורה של אדם שנקרא "סוד", בהפקתו המוזיקלית של יזהר אשדות, שגם עיבד את כל שירי האלבום והלחין שבעה מתשעת שירי האלבום וניגן בהקלטתו בכל הכלים.
השירים הבולטים באלבום היו: "נוסע רחוק", "אין מוצא", "הכרזת מלחמה" ו"סוד", שאת המילים שלהם (פרט ל"אין מוצא") כתבה בת זוגו של אשדות, אלונה קמחי.
האלבום זכה להצלחה מפתיעה ונמכר תוך חודשים אחדים ביותר מ-45,000 עותקים.
אדם הפך כמעט בן לילה (ובניגוד לתחזיות, שחששו מגוון קולו הצרוד וסגנונו ששילב רוק ודאנס) לכוכב ענק ואליל נוער.
ביולי 2017, לרגל חגיגות 30 שנה לצאתו, יצא האלבום לראשונה על גבי תקליטור, במארז מהודר ובכמות מוגבלת.
הפקה מוזיקלית ועיבודים: יזהר אשדות.
תופים, בס, גיטרות וקלידים: יזהר אשדות
ייצוג בלעדי: שלמה צח - אמנות ובידור.
סוד הממלכה הקסומה: היום פיראטית, מחר נסיכה!
הסרט בוים ונכתב על ידי ברייאן ניסן, יחד עם ביומו של ריצ'רד ריץ'.
הסרט משמש כסרט השישי בסדרת הסרטים "סוד הממלכה הקסומה", לאחר הסרט "הממלכה הקסומה: סיפור מלכותי", והוא מספר על אליס, בתם המאומצת של אודט ודרק, אשר יוצאת להרפתקה בלב הים יחד עם חבריה החיות של אודט במקום ללמוד כיצד אמורה נסיכה להתנהג.
הסרט הופץ לראשונה בארצות הברית ב-DVD וב-Blu-ray ב-6 בספטמבר 2016 על ידי Sony Pictures Home Entertainment.
בישראל הסרט הופץ לראשונה בדיבוב עברי ב-DVD על ידי התו השמיני בשנת 2016, לאחר שהסרט האחרון שדובב לעברית במסגרת סדרת הסרטים היה "סוד הממלכה הקסומה 2: סודה של הטירה" בשנת 1997. אורך הסרט הוא כ-79 דקות, ושפת המקור שלו היא אנגלית.
בשנת 2017 הופק לסרט סרט המשך בשם "סוד הממלכה הקסומה: חשאיות מלכותית".
אליס, בתם המאומצת של אודט ודרק האוהבת הרפתקאות, צריכה להיות יחד עם המלכה אוברטה וללמוד כיצד אמורה נסיכה להתנהג, בזמן שהוריה יוצאים לעזור לאנשים לבנות גשר.
אליס, שרוצה להיות פיראטית נועזת, אשר לא מעניין אותה איך נסיכה אמורה להתנהג, בורחת בלילה יחד עם הלורד רוג'רס, ז'אן-בוב הצפרדע וספיד הצב להפלגה בלב הים.
העיניים מסתבכים כאשר ספינתם נטרפת, והחבורה מוצאת את עצמה על אי בודד השוכנים בו יצורים רעבים.
באי החבורה פוגשת את לוקאס, נער צעיר החי בו בבידוד, כאשר יחד איתו הם פועלים כדי להימלט מהאי.
הדיבוב העברי בוים על ידי ג'ינו קמבוס, והופק על ידי אפרת אולמן ויורם שרתוק.
שם הדמותמדבב/ת באנגליתמדבב/ת בעבריתאליסג'יידן איסבלדון לני-גבאיאודטלאורה באיילייקארין היימןלוקאסגראנט דוראצופופיןגרדנר ג'אסשאולי הלויסקאליג'וסף מדראנולורד רוג'רסצביקה שוורצברגתוכיניצן זיצרז'אן-בובקלייטון ג'יימסמייק יעקב ברוקספידדאג סטוןצחי כהןדרקיורי לוונטאלברודיברייאן ניסןקובי ליקורמןגיביקווין לינקולןאוברטהג'ניפר מילרגבריאלה לואיסאמא של לוקאסמקסין בלומיה אלוןאבא של לוקאסקירבי ליימייקל רוזקיטלג'ואי לוטסקועמי מנדלמןמשרתשאולי בדישי
במהלך הסרט הושמעו חמישה שירים חדשים:
"We Want Meat" ("אנחנו רוצים בשר")
"I'll Be Your Star" ("אני אהיה הכוכב שלך")
סוד הגן הנעלם הוא סרט דרמת פנטזיה בריטי משנת 2020 בבימויו של מארק מונדן, המבוסס על הרומן מאותו שם משנת 1911 מאת פרנסס הודג'סון ברנט.
הרומן כבר עובד לסרט בעבר (סוד הגן הנעלם, סרט משנת 1993) ויצא גם בגרסת הקלטת ברחבי העולם וכן בישראל.
הסרט יצא לאקרנים בבריטניה ב-17 באפריל 2020, בהפצת StudioCanal.
בסרט מככבים דיקסי אגריקס, קולין פירת' וג'ולי וולטרס.
בשנת 1947, מרי לנוקס נמצאת נטושה בביתה בהודו הבריטית, לאחר שהוריה נפטרו מכולרה והיא נשכחה בסערת החלוקה.
מרי נשלחת לאחוזת מיסלת'ווייט של דודה, לורד ארצ'יבלד קרייבן, ביורקשייר, אנגליה.
היא נערה צעירה ולא נעימה, שנאלצה להדחיק את רגשותיה בזמן שגדלה בראג'.
עם הגעתה, היא פוגשת את גברת מדלוק, מנהלת משק הבית והמשרתת של לורד קרייבן.
היא מורה למרי לא לחקור את הבית ומרתקת אותה לחדרה בלילה.
בחדרה היא פוגשת את מרתה, המשרתת שלה.
מרי מורשת לעזוב את הבית כדי לחקור את האחוזה והיערות הסמוכים ונתקלת בכלב רחוב לו היא קוראת ג'מימה.
מאוחר יותר באותו לילה, היא שומעת צרחות ויללות וחוקרת את מקורן.
היא מוצאת את בנו של לורד קרייבן, קולין, מרותק למיטה.
למחרת, מרי פוגשת את לורד קרייבן בחדר העבודה שלו והוא מזהיר אותה לא לעשות צרות.
מרי ממשיכה לחקור ועוקבת אחר ג'מימה אל תוך הערפל.
היא מוצאת את ג'מימה כשרגלו לכודה במלכודת.
היא משחררת את הכלב מהמלכודת והוא בורח.
מרי עוקבת אחריו ומטפסת על קיר ונופלת לתוך הגן הסודי.
לאחר מכן, מרי מונחית על ידי אדום-חזה לפסל אבן בתוך הגן, שבתוכו נמצא מפתח לגן.
היא עוזבת את הגן כשגברת מדלוק קוראת לה.
בחזרה באחוזה, מרי פוגשת שוב את קולין והוא מספר לה שיש לו גיבנת ולכן הוא לא יכול ללכת.
היא מספרת לו על הגינה באחוזה אבל קולין לא מתעניין.
מאוחר יותר, היא מסתובבת ומוצאת חדר עם תמונות של אמה של מרי ושל גרייס קרייבן, ולוקחת שרשרת פנינים כמזכרת.
למחרת, מרי חוזרת לגן כדי למצוא את דיקון, אחיה של מרתה, שמציע לעזור לרפא את פציעתו ג'מימה.
לאחר מכן, מרי מביאה את קולין בכיסא הגלגלים שלו בפעם הראשונה לאותו חדר עם התמונות והשמלות של אמו.
מרי ודיקון רוקמים תוכנית להביא את קולין לגן, בתקווה לרפא אותו, אך עם שובה, גברת מדלוק מתעמתת עם מרי על גניבת שרשרת הפנינים ומתכננים לשלוח אותה לפנימייה כעונש.
מרי נכלאת וננעלת בחדרה, והיא מוצאת מכתבים שאמה ודודתה החליפו על סוס נדנדה.
היא משכנעת את קולין לקרוא אותם והשלושה ממשיכים לקרוא מכתבים בגן.
לורד קרייבן מדליק נר ובטעות מצית את שולחן הכתיבה שלו.
למחרת בבוקר, מרי, דיקון וקולין נמצאים בגינה כשהם רואים עשן שחור עולה מהבית.
קולין משכנע את מרי ודיקון לרוץ לבדוק את זה.
מרי נכנסת לבית הבוער ומוצאת את לורד קרייבן מחפש בבהלה את בנו בתוך האש.
היא מנסה לשכנע אותו לברוח ושבנו בטוח בחוץ, אבל הוא מתנגד עד שרוח אשתו מובילה אותם החוצה בבטחה עם הגעת מכבי האש.
לורד קרייבן וגברת מדלוק הולכים עם מרי ודיקון אל קולין בגן הסודי.
לורד קרייבן מביט בהלם בניידותו של בנו כשהם מחדשים את מערכת היחסים ביניהם.
הסרט מסתיים עם לורד קרייבן שבונה מחדש את האחוזה ומרי, דיקון וקולין משחקים בגן הסודי.
דיקסי אגריקס בתפקיד מרי לנוקס
ביוני 2016 הוכרז כי חברת Heyday Films וחברת StudioCanal הצליחו לרכוש את זכויות ההפקה של הספר לגרסת סרט חדשה ושכרו את ג'ק תורן לכתוב את התסריט.
בינואר 2018 נקבע כי מארק מונדן יביים.
קולין פירת' וג'ולי וולטרס לוהקו באפריל 2018 עם תחילת הצילומים בסוף אותו חודש.
הצילומים התרחשו גם בגני איפורד מנור, ליד באת' ובאתר של גני בודננט, בסמוך לקונווי, שבצפון ויילס.
מיקומי הצילומים כוללים גם את גני טרבה, קורנוול, הגנים סובטרופיים אבוטסברי, דורסט ופאזלווד, יער דין וגני הלמסלי וולד בצפון יורקשייר.
לאחר שנרכש בתחילה להפצה בצפון אמריקה על ידי Global Road Entertainment במאי 2018, הסרט נרכש על ידי STXfilms במרץ 2019.
הסרט הכניס 139,000 דולר בסוף השבוע הראשון שלו בספרד.
בסוף השבוע הראשון שלו בארצות הברית, הסרט היה הסרט המושכר ביותר באמזון פריים ובמקום החמישי ב-FandangoNow.
בסוף השבוע השני שלו הסרט ירד למקום השביעי בטבלה של Fandango.
הסרט קיבל דירוג של 68% מתוך 96 ביקורות ב-Rotten Tomatoes על הסרט היו חיוביות, עם דירוג ממוצע של 6.1/10. הרגש הרווח בין המבקרים היה שהסרט "נאמן ברוחו תוך כדי מתן טוויסט משלו לחומר המקור".
באתר Metacritic, הסרט קיבל ציון ממוצע משוקלל של 59 מתוך 100, בהתבסס על 20 מבקרים, מה שמצביע על "ביקורות מעורבות או ממוצעות".
"סוד" הוא שיר שהוקלט על ידי הזמר הישראלי אדם, מתוך אלבום הבכורה שלו סוד, שיצא לאור בשנת 1987. הוא יצא לאור בפברואר 1987 בהוצאת חברת התקליטים הד ארצי, כסינגל מתוך האלבום וכשיר הנושא שלו.
את השיר כתבה אלונה קמחי, ללחן והפקה מוזיקלית של יזהר אשדות.
השיר הגיע למקום הראשון במצעד העברי השבועי של רשת ג', שם דורג במשך שבועיים.
השיר נכתב בידי אלונה קמחי והולחן על ידי יזהר אשדות, כשאשדות שימש גם כמעבד המוזיקלי וניגן בכל הכלים בשיר.
השיר הפך ללהיט הגדול מתוך אלבום הבכורה של אדם, צעד במקום הראשון במצעד הפזמונים של רשת ג' והגיע למקום השלישי במצעד הסיכום השנתי, בעת שאדם נבחר ל"זמר השנה".
אזורתאריך יציאהפורמטחברת תקליטיםמקורכלל העולםפברואר 1987תקליט 12 אינץ'הד ארצי
במרץ 2004 הוציאה הזמרת הישראלית רוני דואני גרסת כיסוי לשיר, כחלק מאלבום הבכורה שלה, עולם שלם בחוץ (2004).
את גרסתה הפיק פיני ארונבייב והקרדיטים לכתיבה וההלחנה נשמרו על שמם של אלונה קמחי ויזהר אשדות.
הוא יצא פעמיים עם שתי עטיפות שונות; אחת של דואני בחולצה תכלת והשנייה בבגד ים.
גרסתה של דואני דורגה במקום החמישי במצעד העברי השבועי של רשת ג'.
"סוד" הוקלט בידי רוני דואני עם מילים בגרסה נשית, ולווה בווידאו קליפ שספג ביקורת ציבורית על השילוב של תכנים מסחריים בו.
הוא הועלה לערוץ היוטיוב הרשמי של דואני ב-2 במאי 2011 וכלל סצנות שצולמו בחוף ים.
לאורכו, ניתן לראותה מבצעת את השיר כשזוג אוהבים מוצאים עצמם יחד בסצנה שמוצגת לבסוף.
באחת הסצנות של הקליפ, השתתף הזמר אדם בתור הופעת קמע.
השיר הפך ללהיט, צעד במצעדי הפזמונים בישראל, והגיע למקום ה-16 במצעד השנתי של גלגלצ, ובמקום ה-36 במצעד השנתי של רשת ג'.
באוגוסט 2023, ביצעה דואני את "סוד" באולפן "העשירייה".
בהתחלה, ביצעה אותו בצורה אקוסטית אך בהמשך בוצע במתכונתו הרגילה.
בתוכנית הסאטירה "צרבת" ששודרה בערוץ 24 בכיכובה של שלישיית "מה קרה מלחמה" נעשתה גרסה פרודית לשיר.
כאשר את דואני עצמה חיקה עודד פז.
אזורתאריך יציאהפורמטחברת תקליטיםמקורכלל העולםמרץ 2004תקליטורהליקון
גרסתם של נונו, רוני דואני ואדם
בשנת 2022 הוציאה הזמרת הישראלית נונו גרסת כיסוי נוספת לשיר במסגרת אלבום הבכורה שלה, סטטוס (2022).
בגרסה זו השתתפו גם רוני דואני ואדם, כאשר נונו ודואני שרו את המילים בגרסה הנשית ואילו אדם שר בגרסה המקורית.
גרסה זו הופקה על ידי עיליי אשדות, שהפיק את כל שירי האלבום.
עיליי הוא בנו של יזהר אשדות שהלחין והפיק את הגרסה המקורית של השיר ושל אלונה קמחי שכתבה את המילים.
"סוד" שובץ כרצועה האחרונה באלבום.
הגרסה המחודשת זכתה לביקורות חיוביות.
דודי פטימר שכתב למעריב העיר: .
אזורתאריך יציאהפורמטחברת תקליטיםמקורכלל העולם18 ביולי 2022תקליטורדי
בשנת 2020 הוציא הזמר רועי לבס גרסת כיסוי נוספת לשיר.
הביצוע כולל את המילים בגרסתן הנשית כפי שבוצעו לראשונה ע"י רוני דואני, והביצוע כולו הוגדר ע"י לבס (שגם עיבד את הגרסה) כמחווה לדואני, וכולל אלמנטים מתוך העיבוד שביצעה 16 שנים קודם לכן.
הגרסה התגבשה במהלך הופעות של לבס עם להקתו לאורך כארבע שנים, והוקלטה באולפן כפי שהיא מבוצעת על הבמות.
סוד'ורנס (באיסלנדית: Suðurnes) הוא אחד ממחוזות איסלנד, הממוקם בדרום-מערב המדינה, והקטן שבהם.
במחוז מתגוררים כ-28,000 תושבים, והוא נחשב לאחד הצפופים באי.
במחוז פועל גם נמל התעופה הבינלאומי קפלאוויק, שמהווה את נמל התעופה המרכזי באיסלנד, וכן את אתר הבריאות של הלגונה הכחולה.
מלבד קפלאוויק, ישנן במחוז מספר עיירות דייג שונות.
את האזור מאפיינת געשיות רבה, שאינה מאפשרת צמחייה רבה.
סוד'ורלנד (באיסלנדית: Suðurland) הוא המחוז הגדול שבמחוזות איסלנד, הממוקם בדרום המדינה.
בירת המחוז היא סלפוס, שבה מתגוררים רבע מתושבי המחוז.
סוד'ורלנד הוא הגדול ביותר מאזורי איסלנד.
שטחו 24,256 קמ"ר, שמבחינת שטח דומה לזה של צפון מקדוניה.
אוכלוסייתה מונה 28,399 נפש (נכון ל-2020) וצפיפות אוכלוסייה היא 1.17 תושבים לקמ"ר.
באזור המערבי שלה נמצא עמק תינגווליר.
שם, בשנת 930, נוסד הפרלמנט, אחד המוסדות הפרלמנטריים הוותיקים בעולם
באזור הדרום-מערבי נמצאים איי וסטמן, ארכיפלג המורכב מ-15 איים, הגדול בהם הוא היימאיי, עם 13.4 קמ"ר ו-4045 תושבים (2008).
סורטי עוקבת אחריה, עם 1.4 קמ"ר.
"סוד המזלות" הוא פזמון, שכתב והלחין אביהו מדינה יחד עם משה בן-משה, ומוכר בביצוע של זוהר ארגוב.
השיר נכתב על ידי אביהו מדינה, שהלחין אותו יחד עם משה בן-משה.
השיר בוצע לראשונה בשנת 1978 בידי ראובן ארז בפסטיבל הזמר המזרחי תשל"ט.
לאחר מכן ביצעו את השיר גם להקת "צלילי העוד" והלהקה המתחרה "צלילי הכרם".
זוהר ארגוב התרשם מהשיר גם הוא, וב-1980 כלל אותו באלבומו "אלינור".
יהודה קיסר, שעיבד אותו, בחר לבצע את הפתיחה על פי העיבוד של השיר הקנדי American Woman.
השיר בביצועו של ארגוב התפרסם מאוד, וזכה לגרסאות כיסוי רבות, בין היתר של ג'קי מקייטן, אייל גולן ועוזיה צדוק.
ב-2017 ביצע חנן בן ארי קאבר לשיר, והוא שימש כשיר הנושא של הסרט "מכתוב".
חנן בן ארי גם הוציא את השיר כסינגל מלווה בקליפ בו הוא נראה מטייל ברחובות ירושלים לצד גיבורי הסרט.
השיר עוסק בשאיפותיו של האדם למצוא מנוחה, שלום ואהבה.
הדובר בשיר מייעץ לאדם לא לנסות לחזות את העתיד ולא ללמוד את "סוד המזלות", אלא פשוט להניח לדברים לקרות ולקוות שתקוותיו תתגשמנה.
"סוד האחד" הוא אלבום האולפן החמישי של הזמר הישראלי אדם.
את האלבום הוציאה בשנת 1999 לאור, חודשים ספורים לאחר פרסום אדם – האוסף, חברת התקליטים הד ארצי, בפורמט תקליטור בקטלוג 64044. אלבום זה שונה מאלבומיו הקודמים והבאים של אדם, וכולל שירים הלקוחים מספר הזוהר ומתורת הקבלה.
הוא לא זכה להצלחה רבה ונכשל מבחינה מסחרית, ואף אחד משיריו לא נכנס למצעד הפזמונים השבועי של רשת ג'.
סוד השוקולד היא קלטת ילדים שהופקה על ידי "קלסיקלטת" ויצאה בשנת 2004 בקלטת וידאו ו-DVD.
זהו הסרט השני מסדרת "סודות מתוקים".
נועה ונדב מגיעים לביקור אצל סבא וסבתא, ולאחר שאוכלים שוקולד וממתקים, הם יוצאים למסע לגילוי השוקולד.
המשפחה טסה לברזיל, ושם עוברת חוויות מסעירות כדי לגלות איך נוצר השוקולד.
חנן גולדבלט - מר שמלו
סנדרה שדה - גברת שמלו
סוד הממלכה הקסומה 2: סודה של הטירה הוא סרט פנטזיה והרפתקאות מוזיקלי אמריקאי מונפש משנת 1997, שהופק על ידי חברות ההפקה Crest Animation Productions, ו-Nest Family Entertainment.
הסרט נכתב על ידי ברייאן ניסן, יחד עם ביומו של ריצ'רד ריץ' שכתב גם את התסריט.
הסרט משמש כסרט השני בסדרת הסרטים "סוד הממלכה הקסומה", ומשמש כסרט המשך לסוד הממלכה הקסומה משנת 1994.
הסרט הופץ לראשונה בארצות הברית ב-VHS ב-2 בספטמבר 1997 על ידי Warner Bros.
באירופה, הופץ DVD עם שלושת הסרטים הראשונים בסדרה.
בישראל הסרט הופץ לראשונה בדיבוב עברי ב-VHS על ידי גלובוס יונייטד וידאו בשנת 1997, זה היה הסרט האחרון בסדרת הסרטים שדובב לעברית עד סוד הממלכה הקסומה: היום פיראטית, מחר נסיכה!
בשנת 2016. אורך הסרט הוא כ-71 דקות, ושפת המקור שלו היא אנגלית.
בשנת 1998 הופק לסרט סרט המשך בשם "סוד הממלכה הקסומה 3: תעלומת האוצר המכושף".
שנה אחת מאז אירועי הסרט הראשון, יום השנה של הנסיך דרק והנסיכה אודט נקטע על ידי הוונדליזם המסוכן של נאקלס, בן זוגו של הקוסם המרושע, קלוויוס.
מתגלה כי קלביוס היה שותפו לשעבר לפשע של הנבל, רות'בארט; הם כבשו יחד את האמנויות האסורות עד שרוטבארט הסיע את קלאוויוס למחתרת לאחר שבגד בשותפותם.
כעת, קלאוויוס רוצה לתבוע את הכדור הקסום של האמנויות האסורות שנמצא אי שם בטירת אגם הברבורים, שהפך לביתם החדש של הנסיך דרק והנסיכה אודט.
קלאוויוס גרם לנאקלז לבצע מעשי הרס בממלכה שהעסיקו מאוד את הנסיך דרק וגרמו לו להזניח גם את אשתו וגם את אמו.
ביום הולדתה החמישים של המלכה יוברטה, היא נחטפת על ידי קלאוויוס, שרוצה להשתמש בה כמנוף.
כאשר המשרת של יוברטה, סר צ'מברלין, שולח לדרק את המכתב, ומציין שיוברטה נתפסה, הוא יוצא להציל את אמו.
בינתיים, קלאוויוס מתגנב לטירת אגם הברבורים, שם הוא חוטף את אודט וסוגר אותה במגדל ואז הולך אחרי הכדור בעצמו.
ברידג'ט, שהייתה פעם שותפתו של רות'בארט אבל הצטרפה לצד הטוב כשהיא התאהבה בצ'מברלין, מזהה את קלאוויוס ויודעת שהוא מחפש את האמנויות האסורות.
היא לוקחת את ספיד, פאפין וז'אן-בוב אל הקטקומבות מתחת לטירה, שם הם מוצאים את הכדור ראשון.
לאחר שתבעו את הכדור, הם דוהרים חזרה למעלה ומשחררים את אודט.
אודט יודעת עכשיו שדרק הולך לתוך מלכודת, אבל פאפין לא יכול לעוף כי זנבו נפצע על ידי נאקלז, אז היא משכנעת את ברידג'ט להשתמש בכדור כדי לשנות אותה לברבור.
לאחר שהשתנתה, אודט עפה כדי להזהיר את דרק.
קלאוויוס נתקל בקבוצה שנותרה ומתחולל מרדף.
בסופו של דבר קלאוויוס משיג את הכדור, וסוגר את ברידג'ט ואת החיות בצינוק המימי, למרות שהם מצליחים מאוחר יותר להימלט.
בינתיים, הנסיכה אודט מגיעה לדרק בזמן כדי להציל אותו מטביעה בבור של חול טובעני.
דוהרים בחזרה לטירה, אודט ודרק רואים את קלאוויוס בורח בכדור פורח שלו, ממנו נאחזים ספיד, פאפין וז'אן-בוב בסתר בתקווה להצליח להחזיר את הכדור.
דרק ואודט עוקבים אחרי הבלון אל מאורת הר הגעש של קלאוויוס.
נאקלז מנסה לעצור אותם, ולאחר קרב, נאקלז נופל לתוך בריכת הלבה שמתחת להר הגעש.
קלאוויוס חוגג שוב את החזרתו לאמנויות האסורות, אבל דרק מגיע והחיות משחררות את יוברטה מהכלא שלה.
במהלך הקרב, ז'אן-בוב קופץ על ראשו של קלאוויוס כדי למנוע ממנו לתת מכת הרג לדרק.
לרוע המזל, ז'אן-בוב נהרג כאשר הוא נזרק.
דרק שם את ידיו על הכדור, והקבוצה ממהרת להימלט בבלון של קלאוויוס.
קלאוויוס מנסה לעצור אותם, ובמהלך המאבק, הכדור נשמט.
קלאוויוס מת בפיצוץ שנוצר, בזמן שכולם בורחים.
מאוחר יותר, כולם באגם הברבורים, מחכים שהירח יעלה על אודט, שמחכה על פני השטח עם ז'אן-בוב על כנפה.
כשאור הירח נוגע באודט, היא הופכת בחזרה לצורתה האנושית וז'אן-בוב קם לתחייה.
החבורה חוגגת את ניצחונם ואת יום ההולדת של יוברטה.
למחרת, המשרת שלה, לורד רוג'רס, אומר לדרק שאורח מלכותי מלינקולנשייר הגיע לטירה, אבל דרק מבקש מרוג'רס לטפל בזה, מכיוון שהוא רוצה לבלות את היום עם אודט.
השניים חולקים נשיקה, סוף סוף נהנים מהזמן שלהם ביחד לבד.
הדיבוב העברי בוים על ידי מורן לכיש, והופק על ידי עוזי פוקס.
שם הדמותמדבב/ת באנגליתמדבב/ת בעבריתאודטמישל ניקסטרויסמין גמליאלדרקדאגלס סילסשי זורניצרסר קלאוויוסג'ייק וויליאמסוןמייקל לאנינג (שירה)יהויכין פרידלנדרעוזי פוקס (שירה)המלכה יוברטהכריסטי לנדרסאפי בן ישראלפופיןסטיב וינוביץ'יואב בר לבברומליג'וזף מדראנולורד רוג'רסג'וזף מדראנויהויכין פרידלנדרז'אן-בובדונלד סייג' מקייגיורא קנתספידדאג סטוןעמי מנדלמןסר צ'מברלין (החצרן)ג'יימס ארינגטוןברידג'טרוזי מאןזוהר זמירסר נאקלזג'ואי קאמןיורם יוספסברג
במהלך הסרט הושמעו שלושה שירים חדשים:
בסוף הסרט הושמעו השירים "Far Longer than Forever" מהסרט הראשון וגרסת ראפ של השיר "No Fear"
סוד הממלכה הקסומה 3: תעלומת האוצר המכושף הוא סרט פנטזיה והרפתקאות מוזיקלי אמריקאי מונפש משנת 1998, והסרט השלישי בסדרת "סוד הממלכה הקסומה".
הסרט בוים שוב על ידי ריצ'רד ריץ', וכולל את הקולות של מישל ניקסטרו ובריאן ניסן בתור אודט ודרק.
הסרט הזה עוקב אחר דרק ואודט שנאלצים להתמודד עם זלדה, קוסמת, שמחפשת את האמנויות האסורות ורוצה להשתמש בה כדי להרוס את האושר שלהם.
ההמשך הזה מציג את הקולות החוזרים של ניקסטרו וסטיב וינוביץ' מהסרט הראשון, שזו תהיה הפעם האחרונה, עם מותה של ניקסטרו ב-2010, כשכל שאר הדמויות לוהקו מחדש.
ההפקה בחו"ל טופלה על ידי Hanho Heung-Up, אולפן הנפשה דרום קוריאני שסיפק שירות ציור cel לסרט המקורי, וגם הנפיש את סרט ההמשך הראשון ישירות לווידאו, סוד הממלכה הקסומה 2: סודה של הטירה זה היה הסרט האחרון בסדרה שהשתמש בהנפשה מסורתית.
הסרט היה לכאורה הסוף בסדרה, עד לשנת 2012, אז בא אחריו סרט המשך נוסף שיצא ישירות ל-DVD: סוד הממלכה הקסומה: חג המולד, שמורכב מהנפשה ממוחשבת בפעם הראשונה.
בניגוד לשני הסרטים הראשונים, סרט זה לא דובב לעברית.
בזמן שהממלכה של הנסיך דרק והנסיכה אודט מתכוננת לחגוג את ימי הפסטיבל, המכשפה המרושעת זלדה זוממת להחזיר את הערותיו של רות'בארט על האמנויות האסורות; הערות שעזרה לכתוב כשהיא ורוטבארט היו שותפים.
כדי לגלות אם התווים עדיין קיימים, זלדה לוכדת ציפור יאקי בשם וויזר, שיש לה את היכולת לחקות כל קול לאחר ששמעה אותו פעם אחת בלבד.
למרות שהיכולות הקסומות של זלדה מוגבלות, היא יכולה ליצור כדור אש קסום שנקרא מחפש כדי לכוון לכל מי שהיא מצווה עליו.
מאיים על חייו ביכולת זו, וויזר הולך לטירת אגם הברבורים כמרגל ושומע כיצד דרק ורוג'רס גילו את הפתקים של רות'בארט והסתירו אותם.
אודט מעולם לא ידעה שדרק מצא את הפתקים ותמיד הניחה שאם יתגלו דברים כאלה, הפתקים יושמדו מיד.
היא מנסה לשכנע את דרק להיפטר ממנו ואומרת איך שום דבר טוב לעולם לא ייצא מהם בזמן שדרק שמר על אמונתו שיום אחד ישתמש בתווים לתמיד.
לאחר שוויזר מודיע לזלדה, היא הולכת לטירה ומעמידה פנים שהיא "עבדת אקורדיון".
היא מפלרטטת ומקסימה את לורד רוג'רס עם סיפור על איך היא ברחה ממלך שהחזיק אותה כלואה ומנגן באקורדיון ללא הרף.
רוג'רס מתאהב בזלדה ומזמין אותה להתארח בטירה, למרות ההסתייגויות של המלכה אוברטה.
באותו לילה, זלדה גונבת את החזה עם הפתקים של רות'בארט ונמלטת.
לחרדתה, הפתקים אינם שלמים ומונעים ממנה לצבור את מלוא הכוח.
זלדה שואלת את וויזר ומגלה שדרק קרע את החלק הנותר והחביא אותו.
זלדה מלהקת מחפש למצוא את אודט, בעוד וויזר נשלח למסור שטר כופר לדרק.
המחפש מביא בהצלחה את אודט וז'אן-בוב למאורה של זלדה.
בטירה, דרק מקבל את פתק הכופר ומחזיר את החלק הקרוע מהפתקים של רות'בארט מהמקום שבו החביא אותו בספרייה.
וויזר נתפס על ידי ספיד ופאפין, שמשכנעים אותו לעזור להם לעצור את זלדה.
וויזר בסופו של דבר מסכים והקבוצה יוצאת לעזור לדרק להציל את אודט.
כאשר ז'אן-בוב משחרר את אודט, היא מנסה להתגנב עם הפתקים רק כדי להיתפס שוב.
לאחר מכן, זלדה הופכת את אודט לברבור וכולאת אותה ואת ז'אן-בוב בכיפה של אש ירוקה שתפורר כל דבר שנוגע בה, כולל האסירים שלה.
כשדרק מגיע למקום המפגש כדי לשלם את הכופר, זלדה מרמה את דרק כדי להרגיע את השמירה שלו כאשר התחפשה לאודט וחוטפת את היצירה האחרונה מאחיזתו.
זלדה לועגת לדרק וחוזרת בה מהבטחתה להחזיר את אודט.
במקום זאת, היא מתכננת לבדוק את הכוח להשמיד את אודט.
פאפין, ספיד וויזר סוף סוף נפגשים עם דרק ודוהרים לעבר המאורה של זלדה.
הם משחררים את אודט וז'אן-בוב בזמן שזלדה עסוקה בלספוג את הכוח להרוס.
דרק והאחרים מתמודדים איתה בקרב במהלך הקרב שלאחר מכן, זלדה מעלה באוב מחפש הורס ומטילה אותו על אודט, אשר עפה מהמאורה עם פאפין בניסיון לברוח.
וויזר מסיח את דעתו של זלדה על ידי חיקוי קולו של רות'בארט, ומאפשר לדרק לשבור את שרביטה לשניים.
זלדה נופלת בחזרה אל מחסום האש הירוק שלה ונהרגת סופית.
עם זאת, פאפין חוזר למאורה לבדו ומגלה שאודט נהרגה על ידי המחפש.
דרק שבור לב בוכה על אהבתו האבודה, ומתחרט על כך שלא הרס את הפתקים קודם לכן.
בזמן שהוא שורף את הפתקים, הוא מתנצל בפני אודט ומתפלל שעוד יבוא ממנו טוב.
הלהבות לובשות צורה של ברבור, שממנו מתממשת אודט וחוזרת לחיים.
דרק מחבק ואומר לאודט שהוא אוהב אותה.
הממלכה בטוחה שוב והפסטיבל מתקיים כמתוכנן כאשר ז'אן-בוב מנצח במסלול המכשולים והופך לנסיך ליום אחד (עם קצת עזרה מבחוץ מוויזר), ויוברטה ורוג'רס מנצחים בתוכנית הכישרונות.
בעוד דרק ואודט צופים בהליכים, אודט מבקשת מדרק להבטיח שאין יותר קסם בטירה.
דרק עונה שהוא לא יכול כי תמיד יהיה קסם כשאודט שם.
ג'וזף מדראנו - לורד רוג'רס
כריסטי לנדרס - המלכה אוברטה
דונלד סייג' מאקי - ז'אן-בוב
פול מייסון אכן סיפק גם את קולו של פרדריק השף.
שון רייט - סר רוטבארט
"זה לא נהיה יותר טוב מזה" - בביצוע מישל ניקסטרו, בריאן ניסן, כריסטי לנדרס, דאג סטון, סטיב וינוביץ', דונלד סייג' מקיי, ג'וזף מדרנו ואוון מילר
"כי אני אוהב אותה" - בביצוע בריאן ניסן, מילים של קלייב רומני וסידני קלארק
"היא הלכה!" - בביצוע ג'וזף מדראנו
"ימים רעים לפנינו" - בביצוע קטיה זוך
"הצד הנכון" - בביצוע סטיב וינוביץ', דאג סטון ופול מייסון
"כי אני אוהב אותה" [קרדיט סיום] - בביצוע קונל מוס
הסרט שוחרר במקור ישירות לווידאו ב-4 באוגוסט 1998, כאשר "זה לא נהיה יותר טוב מזה", "הצד הנכון" ו"כי אני אוהב אותה" שימשו כשלושה שירים בונוסים לאחר מצגת התכונה.
מאוחר יותר הסרט שוחרר ב- DVD ב-30 במרץ 2004. ערכת מסך רחב דו-צדדית מלאה המכילה את כל שלושת הסרטים וגרסת "Sing-a-Long" שוחררה ב-16 בפברואר 2004, אך זמינה רק מחוץ לארצות הברית.
ב-2 באוגוסט 2005 יצאה מהדורה אמריקאית של DVD Double Feature עם שתי חבילות, המכיל את הסרט הזה ואת "סוד הממלכה הקסומה" המקורי.
ל-Common Sense Media יש לסרט 3 מתוך 5 כוכבים.
באתר נכתב, "ההמשך כל כך משחזר חלק מהקסם וההומור של הסרט הראשון."
סוד הוא ציור שמן על בד משנת 1897 מאת האמן האימפרסיוניסטי פייר-אוגוסט רנואר.
היצירה מתארת רגע אינטימי של שיחה בין גבר ואישה בסביבה ביתית, ונחשבת יוצאת דופן ביצירתו המאוחרת של רנואר מבחינת הנושא, הקומפוזיציה והדינמיקה בין הדמויות.
הציור מציג אישה הפונה לעבר גבר ונראית לוחשת באוזנו.
פיה פתוח מעט, וראשו של בן שיחה נוטה לעברה בתנוחת הקשבה.
שתי הדמויות ממלאות כמעט את כל שטח הקנבס, וראשיהן חתוכים בקצות הבד, באופן המחדד את תחושת הקרבה והאינטימיות.
פניו של הגבר מוארים מהחזית, בעוד פני האישה מוצלות, והצבעוניות מבוססת על גוני שמנת, חום עמוק ואדמדם.
נקודות צבע בודדות, כמו סרט ורוד בצווארה של האישה, משמשות כמוקדים חזותיים עדינים.
רנואר ממעיט בפרטים סביבתיים, וממקם את הדמויות ברקע חום כהה עם רמז לווילון בצד השמאלי של הבד.
בכך הוא יוצר חלל פרטי שאינו מסיח את הדעת מהרגע האנושי המרכזי.
בשנות ה־90 של המאה ה־19 חזר רנואר לעסוק בנושאים עכשוויים, בעיקר בדמויות נשיות בפנים הבית.
סגנונו באותה תקופה התרחק מהאימפרסיוניזם הטהור והתאפיין בהדגשת קווי מתאר, בנפחים ברורים ובמודלינג מוצק.
הדמויות ביצירה זו אידיאליות יותר ביחס לגריזטות הריאליסטיות שאפיינו את עבודותיו הקודמות, והן נטועות באווירה אינטימית ומרוסנת.
"סוד" נחשבת יוצאת דופן ביצירתו המאוחרת של רנואר, שכן היא מציגה אינטראקציה בין גבר לאישה בשעה שרוב יצירותיו מהעשור ההוא הציגו נשים בלבד, לרוב בפעילויות שגרתיות כגון קריאה או נגינה.
האישה כאן היא הדמות המרכזית והיוזמת, בשונה מהעבודות המוקדמות שבהן הגבר היה לרוב דומיננטי.
בכך, היצירה יוצרת הד לחלק מציוריו משנות ה־70, בהם תועדו רגעים קצרים של קרבה בין דמויות - לדוגמה Dans la loge (1874) או השיחה (1879) - תוך השארת משמעות היחסים ביניהם בלא פענוח מלא.
החיתוך הקרוב והזווית החריגה תורמים לתחושת רגע חולף שנלכד בציור, כמעט כצילום.
הדמות הגברית זוהתה כקלוד טראס, מלחין שפעל בחוגים האוונגרדיים בפריז ואחיו של הצייר פייר בונאר.
טראס היה מעורב ביצירה ובתיאטרון ניסיוני, ודיוקנו צויר על ידי רנואר גם ביצירות אחרות.
הציור נרכש בשנת 1898 על ידי גלריית דורן-רואל בפריז, ומאוחר יותר נמכר לגלריה של אותה משפחה בניו יורק.
בשנת 1942 נרכש על ידי סוחר האמנות סם זלץ ונמכר לשחקנית הקולנוע גרטה גרבו.
בשנת 2013 נמכר בבית המכירות כריסטי'ס בניו יורק במחיר של 3,595,750 דולר.
סוד הקסם היפני (ביפנית: 人生がときめく片づけの魔法) הוא ספר מאת מארי קונדו משנת 2016, העוסק בחשיבות הבית המסודר והדרכים למימושו.
זהו ספר על ארגון מקצועי.
הספר תורגם ליותר מ-15 שפות ונמכר ברחבי העולם ביותר מ-10 מיליון עותקים.
הספר מציג את שיטת קונמארי, גישה שיטתית ורוחנית לפינוי הבית ולהשגת סדר מתמשך.
הפילוסופיה מתמקדת בביצוע אירוע סידור יחיד ומקיף במקום סידור מתמשך והדרגתי.
העיקרון הבסיסי של השיטה הוא קריטריון הבחירה לקביעת מה לשמור: פריט חייב "לעורר שמחה" – תחושה של חיבור חיובי או אישור כאשר הוא מוחזק.
יש להודות בכבוד לפריטים שאינם מעוררים שמחה על שירותם ולהשליך אותם.
התהליך מחייב סידור לפי קטגוריה, ולא לפי מיקום, תוך הבטחה שכל הנפח של סוג אחד של חפצים מוערך בבת אחת.
יש להתייחס לקטגוריות בסדר ספציפי שנועד לחדד את כישורי קבלת ההחלטות: בגדים, ספרים, ניירות, קומונו (פריטים שונים), ולבסוף, פריטים רגשיים.
השלמת שלב ההשלכה מודגשת כצעד ראשון ומכריע.
לאחר מכן, החפצים הנותרים מקבלים מקום אחסון קבוע ייעודי, לעיתים קרובות תוך שימוש בטכניקות הקיפול והאחסון האנכיות האופייניות לקונדו.
הספר מציע שתהליך שיטתי זה מאלץ אדם להתעמת עם מערכת היחסים שלו עם חפציו, מה שמוביל לשינויים עמוקים באורח החיים, בביטחון ובפרספקטיבה.
"אוכל, בגדים ומחסה הם הצרכים האנושיים הבסיסיים ביותר."
"אנשים לא יכולים לשנות הרגלים בלי לשנות קודם כול את אורח החשיבה שלהם."
"ההצלחה טמונה ביכולת לחוות את התוצאות מיד ובאופן מוחשי."
סוד הסודות הוא רומן מתח ומסתורין משנת 2025 מאת הסופר האמריקאי דן בראון, המהווה את הכרך השישי בסדרת ספרי "רוברט לנגדון", לאחר הכרך החמישי "מקור".
הספר יצא לאור ב-9 בספטמבר 2025 על ידי הוצאת "דאבל דיי".
עלילת הספר מתרחשת בעיקר בפראג, אך כוללת מספר קטעים בארצות הברית.
בינואר 2026 הספר היה ברשימת רבי המכר של ניו יורק טיימס במשך 17 שבועות רצופים.
העלילה נפתחת בפרולוג המתאר את רגעיה האחרונים של ד"ר בריגיטה גסנר, חוקרת מוח צ'כית המופקדת על פרויקט חשאי.
גסנר חווה חוויה חוץ-גופית בעוד דמות מסתורית חובשת מסכת חימר, המכונה "הגולם", מענה אותה כדי לחלץ וידוי על פשעיה המדעיים.
במקביל, חוקר הסמלים רוברט לנגדון נמצא בפראג יחד עם ד"ר קתרין סולומון, מדענית למדעים נואטיים.
קתרין נמצאת בעיר כדי להרצות על מחקרה פורץ הדרך, הטוען כי התודעה האנושית אינה תוצר של המוח הפיזי אלא קיימת כשדה אנרגטי עצמאי מעבר לו.
השלווה של השניים מופרת כאשר לנגדון חווה חיזיון נבואי של אישה עטויה הילת קוצים על גשר קארל.
בעקבות החיזיון הוא מורה על פינוי המלון בו הם שוהים ומתגלה בו פצצה – אירוע שהופך את לנגדון וקתרין לחשודים בעיני המודיעין הצ'כי ומאלץ אותם להימלט.
בעוד לנגדון וקתרין מנסים לפענח את הקשר בין הסמלים העתיקים של פראג לבין האירועים המודרניים, הם מגלים כי מחקרה של קתרין הפך למטרה עבור כוחות צללים.
בניו יורק, כתב היד של ספרה החדש נמחק במתקפת סייבר מתוחכמת והעורך שלה נחטף.
מתברר כי ה-CIA, תחת ניהולו של אברט פינץ', מנסה להסתיר את קיומו של מתקן סודי בשם "סף" (Threshold).
המרדף מוביל את הגיבורים אל "מבצר הצליבה", המעבדה הפרטית של גסנר, שם הם מגלים מעלית נסתרת המובילה לבונקר גרעיני סובייטי לשעבר.
בתוך המתקן, נחשפת האמת המחרידה: ה-CIA השתמש במחקריה של קתרין כדי לפתח "נשק תודעתי".
באמצעות השתלות מוחיות וגרימת חוויות סף-מוות מבוקרות, הסוכנות יצרה "פסיכונאוטים" המסוגלים לבצע ריגול חוץ-גופי כצורה מודרנית וקטלנית של צפייה מרחוק.
במרכז המתקן הם פוגשים את סשה וסנה, אישה שסבלה מהתעללות קשה והפכה לנבדקת המרכזית בפרויקט.
מתברר כי "הגולם" אינו יצור מיתי, אלא אישיות חלופית (אלטר) שסשה פיתחה כדי להגן על עצמה ולנקום במעניה.
הגולם מקריב את עצמו כדי להשמיד את מתקן "סף" ולמחוק את הטכנולוגיה המסוכנת, בעוד לנגדון וקתרין מצליחים להימלט עם הראיות.
בעזרת שגרירת ארצות הברית, האמת נחשפת, סשה זוכה למקלט ולנגדון וקתרין חוזרים לביתם עם הבנה חדשה על טבעו של המוות והפוטנציאל של רוח האדם.
הספר בוחן את נקודת המפגש בין חקר המוח (נוירוביולוגיה) לבין תפיסות דתיות ורוחניות.
הוא מציע כי ה"נשמה" או ה"תודעה" אינן מושגים מופשטים בלבד, אלא ישויות שניתן למדוד ולחקור בכלים מדעיים.
באמצעות מתקן "סף", בראון מעלה שאלות קשות על הגבולות של מחקר ממשלתי וצבאי.
הספר מבקר את הניסיון להפוך את המרכיבים העמוקים ביותר של האנושיות – כמו חוויית המוות והתודעה – לכלי נשק וריגול.
סיפורה של סשה והגולם משמש כמטאפורה לכוחה של הנפש להגן על עצמה מפני טראומה קיצונית, ולמחיר הכבד שגובה הבדידות וההתעללות.
הרומן עושה שימוש במבנה נרטיבי כפול המשלב בין המרדף המותח של לנגדון לבין מסע הנקמה של הגולם.
בדומה לספריו הקודמים של בראון, העלילה עשירה בחידות היסטוריות, פענוח קודים ושימוש באתרים אמיתיים (במקרה זה, העיר פראג) כחלק בלתי נפרד מהסיפור.
ספקנותו המדעית עומדת למבחן מול תופעות של חיזוי וחוויות חוץ-גופיות.
קתרין סולומון: מדענית המתמחה במדע הנואטיקה.
מחקרה מהווה את הבסיס המדעי לעלילה והיא משמשת כקול המוסרי הקורא לשימוש במדע לריפוי ולא לשליטה.
סשה וסנה / הגולם: הדמות המורכבת ביותר ברומן.
שורדת ניסויים בבני אדם הסובלת מהפרעת זהות דיסוציאטיבית.
"הגולם" מייצג את זעמם של הקורבנות ואת הצורך בצדק.
סוכן CIA קר רוח המאמין כי הביטחון הלאומי מצדיק כל עוול מוסרי, כולל פלישה לפרטיות של התודעה האנושית.
במאי 2025, עוד טרם יציאת הספר לאור, הוכרז כי נטפליקס בחרה לעבד את הרומן "סוד הסודות" עם הזמנה ישירה כסדרה, כאשר דן בראון ישמש כמפיק לצד קרלטון קיוז.
סודום (Sodom, סדום) היא להקת ת'ראש מטאל גרמנית שהוקמה בראשית שנות השמונים על ידי טום אנג'לריפר בגלזנקירכן.
תחילה היה סגנונה של הלהקה בלאק מטאל מהגל הראשון, עם השפעות של להקות כגון "ונום" ו"באת'ורי".
השירים עסקו בנושאים כמו מאגיה שחורה ומוות, בעיקר בשני האלבומים הראשונים של הלהקה, "In the Sign of Evil" ו-"Obsessed by Cruelty".
באלבומים הבאים, "Agent Orange" ו-"Persecution Mania", הוכנסו גם מוטיבים של מחאה פוליטית ואנטי מלחמתית.
הלהקה גם עברה בתקופה זו לסאונד של ת'ראש מטאל טהור או "נקי" יותר.
סודום נחשבת לאחת מלהקות הת'ראש מטאל המשפיעות ביותר, לצד להקות ת'ראש גרמני כגון Kreator, Destruction, Tankard.
סוּדוֹקוּ (ביפנית: 数独, מספר יחיד) הוא תשבץ מספרים שבו צריך למקם ספרות על לוח משובץ שגודלו (לרוב) 9×9, המורכב מ-9 מצולעים (בדרך כלל ריבועים, אך לא תמיד) בני 9 משבצות כל אחד.
מטרת המשחק - למקם את 9 הסמלים (לרוב הספרות 1 עד 9) על גבי לוח המשחק כך שבכל טור, בכל שורה, ובכל מצולע יופיע כל סמל בדיוק פעם אחת.
בלוח המשחק נתונים כמה סמלים, ויש להתייחס אליהם בעת מיקום הסמלים במהלך המשחק.
התשבץ זכה לפופולריות ביפן בשנת 1986 ובבריטניה, בקנדה ובישראל בשנת 2005 בעקבות קידומו בעיתונות.
יש חוקרים המייחסים לפתרון תשבצי סודוקו סגולות של שיפור או שימור כישורים שכליים.
במאה ה-18 חקר המתמטיקאי השווייצרי לאונרד אוילר ריבועים שבהם תוכן המשבצות שונה בכל שורה ובכל עמודה.
הוא קרא לריבועים האלה "ריבועי קסם", אך כיוון שאוילר מילא את משבצות הריבועים באותיות לטיניות, מכנים אותם גם בשם "ריבועים לטיניים".
משחק המבוסס על ריבועים לטיניים זה הופיע לראשונה בעיתון ניו יורקי בשם "Math Puzzles and Logic Problems" ("חידות מתמטיות ובעיות היגיון") בשנות ה-70 של המאה ה-20.
גרסה ראשונה למשחק הסודוקו הופיעה ב־6 ביולי 1895 בעיתון הצרפתי La France.
המשחק במתכונתו הנוכחית הופיע לראשונה ב-1979 באחד המגזינים של דל מגזינס .
גרסה זו הומצאה על ידי הווארד גארנס , ארכיטקט אמריקאי בן 74 שפרש לגמלאות.
גארנס לא רשם פטנט או תבע זכויות יוצרים, ובעקבות כך הסודוקו הפך להמצאה ברישיון חופשי ללא צורך בתמלוגים.
משחק הסודוקו, שבו נדרש המילוי לקיים עוד תנאי נוסף, הופיע בראשונה ביפן בשנת 1984 ונקרא: "סואוג'י ווא דוקושין ני קאגירו" (数字は独身に限る) שמשמעו - "מוגבל למספר יחיד" (=היותו בלתי נשוי)".
בהמשך קוצר השם ל"סודוקו", שמשמעו ביפנית (נוסף על היותו ראשי תיבות של הביטוי לעיל) "מספר יחיד" (数独).
ניו זילנדי בשם ויין גולד, בעברו שופט בהונג קונג, פיתח תוכנית מחשב המייצרת תשבצים אלה, ובשנת 2004 החל לספקם לעיתון "הטיימס" הבריטי, אשר החל לפרסמם במדור יומי קבוע.
כיום החידות מפורסמות ביפן ובבריטניה גם בעיתונים יומיים, וכן בעיתונים "New York Times" ו-"New York Post" בניו יורק.
גם העיתונים האוסטרליים "האוסטרליאן" וה"סידני מורנינג הרלד" החלו בפרסום מדורים קבועים.
בשנת 2005 גם עיתונים ישראליים החלו לפרסם סודוקו על בסיס קבוע.
בישראל פורסם סודוקו בירחון התשבצים "ניקוי ראש ענק", עוד לפני שפשטה האופנה בעיתונים, תחת השם "תשע ברבוע".
בירחון זה פורסמו גם שעשועוני קאקורו תחת השם "מספרים וסיכומים".
בדרך כלל המשחק מתבצע על טבלה של 9×9 תאים (יש גם טבלות במידות אחרות), המסודרים בתשע תיבות של 3×3 תאים.
בחלק מהתאים נמצאות ספרות, ויש להשלים ולמלא את התאים הריקים בספרות 1–9, כך שבכל טור, בכל שורה, ובכל תיבה, יופיעו כל הספרות.
לחלופין, ניתן להגדיר שאסור שאותה ספרה תופיע פעמיים באותה שורה, טור או תיבה.
הגדרות אלו שקולות זו לזו.
שיטת הפתרון המומלצת היא חיפוש של מספרים החסרים באזורים (אזור=3X3 ריבועים) והשלמתם לפי המיקום האפשרי באזור.
הדוגמה משמאל מציגה חיפוש היכן אפשר להציב את המספר 5 באזור הימני העליון.
זוהי בעצם אלימינציה של המיקומים בהם המספר לא יוכל להשתבץ.
לאחר מעבר על כל המספרים, והשלמת המיקומים הוודאיים שלהם, נישאר עם מיקומים נוספים שבהם סימנו איזה מספרים יכולים להיות בהם.
עכשיו אפשר לעבור על אזורים, שורות או עמודות שבהם נשארו מעט (2 או 3) ריבועים ריקים, ונבדוק איזה מספרים נשארו בהם ובאיזה מיקומים.
כך נוכל להצליב שוב מספרים ומיקומים ולפתור עוד ריבועים.
ככל שהתשבץ קשה יותר, יש יותר מיקומים שאין להם מספר ודאי שנזהה בשלבים שהצגנו.
במקרה של תשבץ קשה נגיע לשלב שיש מיקומים עם מספר סימונים שאלימינציה לא פותרת וצריך להתחיל עם ניסוי וטעייה.
יש לבחור צומת החלטה קריטי ולבחור בו אחת מהאפשרויות.
צומת קריטי - מיקום בו יש מעט (עדיף 2) מספרים אפשריים, ובחירת מספר אחד תזהה בוודאות מספרים במיקומים אחרים.
כך נמשיך עד שנפסול את האפשרות שבחרנו (תוביל לכפילות באזור, שורה או עמודה), או שנראה שהיא פותרת את התשבץ.
האתגר הוא בחירת צומת ההחלטה הנכון שיוביל לפתרון.
צומת לא טוב לא יקדם אותנו הרבה.
הדרך הפשוטה ביותר לפתור בעיות סודוקו באמצעות מחשב היא על ידי מעבר על כל האפשרויות, בשילוב של כוח גס וגישוש נסוג.
מתחילים עם המשבצת הפנויה הראשונה, שמים בה את הספרה 1, ובודקים האם השיבוץ תקין, כלומר עומד בכללי הסודוקו.
שיטה זו דורשת סיבוכיות זמן גבוהה למדי, ואינה מספקת הערכות לרמת הקושי של הפתרון.
על כן רוב הפתרונות הממוחשבים מתבססים על הפעלת שיטות פתרון מהסוג שהודגם לעיל, ופונים לשימוש בגישוש נסוג רק כאמצעי אחרון .
בעיית פתירת הסודוקו ללוח בגודל משתנה ( שורות ועמודות ובלוקים בגודל ) ידועה כבעיה NP-שלמה.
במרץ 2006 התקיימה בעיר לוקה, באיטליה אליפות העולם הראשונה לפתרון סודוקו.
המשתתפים היו בני גילים שונים, מגיל 15 (המשתתף מגרמניה) ועד גיל 61 (המשתתף מאיטליה).
באליפות השתתפו 85 איש מ-22 מדינות.
כלכלנית ורואת חשבון צ'כית בת 31 בשם יאנה טיילובה (Jana Tylova) זכתה באליפות; היא הקדימה בדירוג את תומאס סניידר, בוגר אוניברסיטת הרווארד בן 26, שסיים במקום השני, ואת וויי-הא-הואן בן 30, מהנדס תוכנה בגוגל, קליפורניה, שסיים במקום השלישי.
את הגביע העניק למנצחת השופט ויין גולד.
אליפות העולם השנייה התקיימה במרץ 2007 בפראג, והפעם זכה תומאס סניידר (Thomas Snyder, שסיים במקום השני ב-2006).
אליפות העולם השלישית התקיימה באפריל 2008 בגואה, ושוב זכה תומאס סניידר.
משחק של 9×9 הוא הנפוץ ביותר, אולם אפשריות גם חידות של 4 אזורים של 2×2, וכן חידות של 4 אזורים של 5×5. נוסח קשה במיוחד הוא של 16×16 משבצות עם 16 אזורים של 4×4.
קיימות גם חידות פחות סימטריות של 6 אזורים של 2×3 וכן חידות של 8 אזורים של 2×4 ואף חידות של 12 אזורים של 3×4.
לוחות סודוקו קטנים מהלוח הרגיל של 9*9, מיועדים בדרך כלל לילדים ונושאים את השם סובדוקו (Sub Doku).
לוחות גדולים מהלוח הרגיל נושאים את השם סופרדוקו (Super Doku).
כמו כן קיימת גרסאות מתקדמות יותר של הסודוקו:
סודוקו מצולעים, שבו חלק מהמצולעים בני 9 המשבצות אינם ריבועים.
המצולעים יכולים להיות בעלי צורה ומיקום סימטריים, אך אין זה הכרחי.
סודוקו מצולעים עם סיכומים בצד - סודוקו מצולעים, שעל שולי התשבץ מובאים סיכומי הספרות של חלק השורה או הטור עד לקו המעובה הקרוב.
למעשה זה סוג נוסף של סוק"ק, סודוקו עם אלמנטים של קאקורו.
סודוקו סיני, בדומה לסודוקו מצולעים, במקום מתחם מרובע או מצולע של 9 משבצות, יש בו רצף של 9 משבצות מחוברות בקו.
סודוקו סקוטי, שבו מסומנים אלכסונים, אך לא האלכסונים הארוכים ביותר.
הספרות, המוצבות במשבצות המרכיבות אלכסון כלשהו, אינן יכולות לחזור על עצמן.
סודוקו אלכסונים, שבו גם שני האלכסונים הראשיים מכילים את הספרות 1 עד 9.
סודוקו מצולעים עם אלכסונים - שילוב של סודוקו מצולעים עם סודוקו אלכסונים.
סודוקו חלונות, שבו, בנוסף לתשעת הריבועים הכוללים 9 משבצות כל אחד, יש תיחומים נוספים בני 9 משבצות, אחד או יותר, הנבדלים באמצעות צבע הרקע שלהם החופפים חלקית עם מתחמי המשנה האחרים.
סוג פופולרי במיוחד של סודוקו חלונות הוא היפר סודוקו המכיל ארבעה חלונות מרובעים.
סודוקו אפור לבן, שבו מבדילים באמצעות שינוי הרקע של המשבצות בין המשבצות המיועדות לספרות זוגיות ובין המשבצות המיועדות לספרות לא זוגיות.
באותה צורה אפשר להבדיל בין מספרים קטנים ובין מספרים גדולים יותר.
סודוקו תאומים סיאמיים הוא שילוב של שני לוחות סודוקו בעלי מקטע משותף, בדומה לחלקי הגוף המשותפים אצל תאומים סיאמיים.
החלק המשותף יכול לנוע מתשע משבצות ועד 54 משבצות.
ישנם גם חיבורים של שלושה לוחות סודוקו היוצרים שלישייה, ארבעה לוחות, חמישה לוחות ויותר.
החיבור יכול להיות גם של שורה משותפת או טור משותף.
סודוקו סמוראי, שהוא שילוב של חמישה לוחות סודוקו, המחוברים ביניהם.
השם נגזר מהדמיון החזותי של התשבץ לציור של סמוראי לבוש בקימונו.
סודוקו שכנים, שבו יש סימון על שכנותן של ספרות עוקבות.
לכל ספרה, פרט לספרות 1 ו-9 יכולות להיות שתי ספרות עוקבות, האחת קטנה יותר והשנייה גדולה יותר.
לספרה 1 יש שכנות רק עם הספרה 2 ולספרה 9 יש שכנות רק עם הספרה 8.
סודוקו ללא שכנים, עוד וריאנט העוסקת בציר המספרים - בווריאנט זה לא יוצבו במשבצות שכנות, במאוזן או במאונך, מספרים עוקבים על ציר המספרים.
סודוקו עם חשבון פנימי הוא סודוקו רגיל, אך הספרות המוצבות על הלוח הן סיכום או הפרש של שתי הספרות השכנות, מימין ומשמאל או למטה ומלמעלה.
סודוקו השוואתי, שבו יש סימון ליחסי גודל בין ספרות המוצבות במשבצות שכנות - גדול או קטן באחד משכנו.
סוק"ק, מעין שילוב של סודוקו וקאקורו.
מכיל "כלובים" עם מספרים, כאשר כל מספר מציין את סכום הספרות הנמצאות באותו כלוב.
נחשב על ידי רבים לגרסה המאתגרת ביותר של הסודוקו.
גם סודוקו מצולעים עם סיכומים בצד הוא סוג של סוק"ק.
סוק"ק אלכסונים, שהוא וריאציה של סוק"ק ובה במקום הכלובים המסוכמים ניתנים סיכומי האלכסונים של אלכסוני הריבועים הפריפריאליים.
אדוקו, שמכונה גם סך סודוקו, שהוא וריאציה אחרת של סוק"ק ובה ניתנים רק סיכומי הכלובים ואין אף ספרה מוצבת.
סודוקו עם גרעיני שליטה, שבו מסומנת המשבצת הממוקדת במרכזו של כל ריבוע 3 על 3 והספרה הממוקמת בריבוע כזה לא מאפשרת הצבת ספרה כזאת ברחבי ריבוע של 5 על 5 משבצות, שהיא במרכזו.
סודוקו קומבינציה, שבו מוצבים, בחלק מהמפגשים של 4 משבצות, רישום של 4 הספרות שצריך לשבץ באותן משבצות, אך על הפותר למצוא איזה ספרה הולכת לאיזה משבצת בדיוק.
סודוקו קסם סודוקו רגיל 9 על 9 עם תוספת שבכל ריבוע 3 על 3 מקבלים ריבוע קסם, בו סכום הספרות בכל שורה, טור ואלסון זהה.
פתרון סודוקו תקף הוא גם ריבוע לטיני, תחום אשר נחקר רבות.
קיימות הרבה פחות אפשרויות לסודוקו מאשר ריבועים לטיניים, משום שפתרון סודוקו דורש אילוץ נוסף, אזורי (הבלוקים).
תוצאה זו חושבה בשיטות קומבינטוריות שנעזרו בחישוב "כוח גס" באמצעות מחשב.
על אוסף הפתרונות פועלת מכפלה (לא ישרה) של החבורות (תמורה של הספרות), (שינוי סדר השורות או העמודות בכל בלוק, וערבוב הבלוקים) ו- (סימטריות של הריבוע).
מספר מחלקות השקילות ביחס לפעולה הזו, הוא 5,472,730,538. זהו, אם כך, מספר הפתרונות השונים עקרונית זה מזה.
המספר המקסימלי של נתונים שניתן לספק מבלי שהפתרון יקבע ביחידות הוא גודל הלוח עצמו פחות 4. למשל: אם חסרים שני מספרים בתאים שהם פינות של מלבנים מאונכים, אזי קיימות שתי דרכים לשבצם.
המספר המינימלי של נתונים שיש לספק על מנת שהפתרון יקבע באופן יחידני עבור חידת סודוקו הוא 17, דבר זה הוכח ב-2012 על ידי חישוב מסיבי כחלק מהוכחה באמצעות מחשב.
ידועות דוגמאות עם מספר נתונים זה.
סודה סטריאו (Soda Stereo) היא מלהקות הרוק החשובות והמשפיעות ביותר שיצאו מארגנטינה בסוף שנות ה-80 ותחילת שנות ה-90. הצלחתה והשפעתה בכל דרום אמריקה ניכרת עד היום.
סודה סטריאו הוקמה כשלישייה ב-1982 והתפרקה ב-1997 על ידי הזמר והגיטריסט גוסטבו סראטי, הבסיסט הקטור בוסיו והמתופף צ'ארלי אלברטי.
בראשיתם הושפעו מאוד מסגנון ה"גל החדש" ולהקות כמו פוליס "ראשים מדברים" אך למעשה סגנונם התפתח והשתנה על מנת לא ליפול למלכודת השבלוניות.
אלבומם הראשון "Soda Stereo" יצא בשנת 1982 והצליח בארגנטינה הודות למוזיקה שהייתה שילוב של רגאיי, פופ וגל חדש, ולמילים הלא שגרתיות.
באותה תקופה הם הואשמו בשטחיות אך אלבומם השני "Nada Personal" ביסס את מעמדן ופופולריותן על ידי להיטים כמו "Nada Personal" ו"Cuando Pase El Temblor" שנכנסו ללקסיקון המוזיקה בארגנטינה ופתחו להן את הדלתות לשאר אמריקה הלטינית.
תהליך זה התחזק בעקבות יציאת אלבומם השלישי "Signos" שיצא ב-1986 ושרמת הפקתו נחשבת לפריצת דרך במוזיקה הדרום אמריקאית לאותה תקופה מה שגרם לעיתונות להתחיל להתייחס אליהם ברצינות.
מיד לאחר "Signos" הלהקה יצאה לסיבוב הופעות ראשון בדרום אמריקה שהוביל לאלבום שהוקלט בהופעה חיה ונקרא "Ruido Blanco" (רעש לבן).
ב-1988 הלהקה הקליטה בניו יורק את אלבומם החמישי "Doble Vida" שהופק על ידי הגיטריסט של דייוויד בואי, קרלוס אלומר (Carlos Alomar).
ההפקה הייתה עשירה בצלילים חדשים וגרמה ללהקה להישמע שונה מבעבר.
המיני-אלבום "Languis" יצא מיד לאחר מכן וזכה להצלחה מסחרית.
שנת 1990 סומנה כשנה שהלהקה הגיעה בה לשיאים חדשים בעקבות הוצאת האלבום "Cancion Animal" למרות השינוי בסגנון הלהקה הגיעה באותה תקופה לשיא הפופולריות שלה גם הודות לתרומתו של המפיק המוזיקלי דניאל מלרו שזכה לכינוי "הצלע הרביעית של סודה סטריאו".
בשנת 1991 הלהקה הופיעה ברחובות בואנוס איירס בקונצרט פתוח בפני 250,000 איש וערכה את המיני-אלבום "Rex Mix" שהכיל שירים שהוקלטו בהופעות חיות וכן מספר שירים חדשים.
בתחילת 1992 הוציאו גוסטבו סראטי ודניאל מלרו אלבום משותף שנקרא "Colores Santos" ששילב ניסיונות בפופ וסינטיסייזר.
בשנת 1993 יצא האלבום השנוי במחלוקת "Dynamo" שמוגדר על ידי חלק מהמעריצים כאלבום הטוב ביותר של הלהקה – לעומת חלק שטוענים את ההפך; רוב הציבור התעלם מהאלבום, והוא היה הכישלון המסחרי הגדול ביותר בתולדות הלהקה.
בעקבות הכישלון החלו להופיע שמועות (שהתבררו כלא נכונות) על פירוק, שהתחזקו בעקבות פרויקטים אישיים שהוציאו חברי הלהקה כמו "Amor Amarillo" שהוציא גוסטבו סראטי.